open-index/open-wikipedia-markdown huggingface dataset:
Laminovaná drevotriesková doska

**Laminovaná drevotriesková doska** (iné názvy: **drevotriesková laminovaná doska, laminovaná triesková doska**, skratky: *LTD* = laminovaná triesková doska, *DTDL* = drevotriesková doska laminovaná) je drevotriesková doska polepená dekoračným laminovacím papierom, ktorý je zaliaty melamínovou živicou. Lamino patrí medzi najlacnejšie a najpoužívanejšie materiály v nábytkárstve. Laminovaná drevotriesková doska nie je to isté, čo laminát. 

## História
História LTD dosiek siaha do povojnového obdobia (50. roky 20. storočia), keď bola naliehavá potreba okamžite riešiť vysoký dopyt po štartovacom nábytku pre mladé rodiny v Európe. S postupným rozvojom papierenských technológií v 70. a 80. rokoch 20. storočia sa rozširovala ponuka dekorov dosiek, ktoré si upevňovali svoju pozíciu základného materiálu na lacný nábytok.

## Dekoračný laminovací papier
Papier má hrúbku cca. 0,08 až 0,2 mm podľa jednotlivých výrobcov. Hrúbky ani mechanické vlastnosti dekoračného papiera nie sú zviazané normami EN.

## Rozmery dosiek
Laminované dosky sa vyrábajú v mnohých hrúbkach pre najbežnejšie aplikácie následnej výroby: 10, 18, 19, 25 mm atď.

## Použitie dosiek
Laminované dosky sa používajú na výrobu korpusov skriňového nábytku, dočasného nábytku s krátkou životnosťou, lacného hotelového nábytku, pre výstavníctvo, reklamné prezentácie, divadelné kulisy, vodorovné plochy s minimálnou záťažou a pod.

## Referencie


## Pozri aj

* Laminát
* Laminovaný plast

## Zdroj
*

Kategória:Plasty
Kategória:Kompozitné materiály
Majstrovstvá Európy II. divízie v halovom pozemnom hokeji žien 2002

**Majstrovstvá Európy II. divízie v halovom pozemnom hokeji žien 2002** boli v poradí 4. Majstrovstvá Európy II. divízie v halovom pozemnom hokeji žien, druhé najvyššie kontinentálne podujatie v roku 2002, ktoré organizuje Európska federácia pozemného hokeja (EHF). Konali sa od 25.27. januára 2002 v Rotterdame, v Holandsku, za účasti 5 tímov. 

Holandsko a Bielorusko, ako 2 najlepšie družstvá, sa kvalifikovali v roku 2004 na hlavné podujatie Majstrovstiev Európy.  

## Účastníci

## Výsledky
### Základná skupina

### Play off
;Stretnutie o 3. miesto

;Finále

## Konečné poradie

## Pozri aj
* Majstrovstvá Európy v halovom pozemnom hokeji žien 2002

## Zdroj
* ME II. divízie 2002 na oficiálnej stránke EHF 

Kategória:Pozemný hokej v 2002
Ženy
Pozemný hokej
Majstrovstvá Európy II. divízie v halovom pozemnom hokeji žien 2004

**Majstrovstvá Európy II. divízie v halovom pozemnom hokeji žien 2004** boli v poradí 5. Majstrovstvá Európy II. divízie v halovom pozemnom hokeji žien, druhé najvyššie kontinentálne podujatie v roku 2004, ktoré organizuje Európska federácia pozemného hokeja (EHF). Konali sa od 23.25. januára 2004 v Padove, v Taliansku, za účasti 7 tímov. Jediným nováčikom ME bolo družstvo Portugalska.

Ukrajina a Škótsko, ako 2 najlepšie družstvá, sa kvalifikovali v roku 2006 na hlavné podujatie Majstrovstiev Európy.  

## Účastníci

## Výsledky

## Konečné poradie

## Pozri aj
* Majstrovstvá Európy v halovom pozemnom hokeji žien 2004

## Zdroj
* ME II. divízie 2004 na oficiálnej stránke EHF 

Kategória:Pozemný hokej v 2004
Ženy
Pozemný hokej
Lamino

**Lamino** alebo **laminovaná doska** môže byť:
*laminovaná drevotriesková doska
*laminovaná drevovláknitá doska
*iná doska opracovaná laminovaním, pozri pod laminovanie

**Lamino** môže byť aj:
*laminovaná textília
*laminovaná obálka knihy
*iná látka opracovaná laminovaním
Osem nesmrteľných Komunistickej strany Číny

**Osem nesmrteľných Komunistickej strany Číny** (,  - Pa ta jüan-lao) bola skupina predstaviteľov Komunistickej strany Číny, ktorí stáli pri založení Čínskej ľudovej republiky v roku 1949 a po smrti Mao Ce-tunga roku 1976 podporovali ekonomické reformy Teng Siao-pchinga. V osemdesiatych a deväťdesiatych rokoch 20. storočia disponovali obrovskou mocou a určovali politiku v Čínskej ľudovej republike. Ani jeden zo skupiny už dnes nie je na žive, posledný žijúci člen, Po I-po, zomrel roku 2007.

Názov Osem nesmrteľných je alúziou na taoistické božstvo. Doslovný preklad čínskeho výrazu je osem starcov.

## Zoznam

Medzi Osem nesmrteľných patria:

* Teng Siao-pching (1904–1997) - najvyšší vodca, iniciátor ekonomických reforiem
* Čchen Jün (1905–1995) - člen politbyra v 80. rokoch
* Li Sien-nien (1909–1992) - bývalý prezident ČĽR
* Pcheng Čen (1902–1997) - predseda Celočínskeho zhromaždenia ľudových zástupcov v rokoch 1983 - 1988
* Jang Šang-kchun (1907–1998) - bývalý prezident ČĽR
* Po I-po (1908–2007) - podpredseda Ústredného poradného výboru
* Wang Žen (1908–1993) - predseda Ústredného poradného výboru
* Sung Žen-čchiung (1909–2005) - podpredseda Ústredného poradného výboru

Niekedy sa medzi Osem nesmrteľných radia aj:
* Teng Jing-čchao (1904 - 1992) - manželka prvého premiéra ČĽR Čou En-laja
* Wan Li (1916 - 2015) - bývalý vicepremiér
* Si Čung-sün (1913 - 2002) - otec súčasného prezidenta Si Ťin-pchinga

Potomkovia ôsmych nesmrteľných nazhromaždili prostredníctvom nepotizmu a klientelizmu obrovské bohatstvo a moc. Často sa im preto hovorí aj "princovia" alebo "strana korunných princov".

## Referencie

Kategória:Dejiny Číny
Kategória:Komunistická strana Číny
Archelochos

**Archelochos** (*Archelochos*, ) je v gréckej mytológii syn Anténora a jeho manželky Theano.

Archelochos bol synom Anténora, radcu trójskeho kráľa Priama. Anténor sa tešil všeobecnej vážnosti pre svoju lásku k právu a múdrosť. Tak isto si Trójania ctili aj Archelocha a jeho bratov pre ich statočnosť v boji. 

Na začiatku trójskej vojny sa vďaka Odyseovej odvahe podarilo Achájcom vylodiť a zaútočiť na trójske hradby. Útok však Trójania odrazili a Achájci boli nútení postaviť tábor a mesto obliehať. Vojsko Trójanov bolo spočiatku nepočetné, ale vďaka odvahe bojovníkov, ktorí neváhali položiť pri obrane mesta aj svoj život, mesto ubránili. Po spore medzi vrchným veliteľom achájskych vojsk Agamemnónon a hrdinom Achilleom sa Trójanom posilneným spojencami za pomoci bohov podarilo dobyť achájsku hradbu a ohroziť achájske lode na pobreží. Podľa Homérovej Iliady, Archelochos prevzal velenie jednej z piatich „divízií“ trójskej armády, spolu so svojim bratom Akamantom a Aineiom.   

V štrnástom speve Iliady však Achájci útok Trójanov úspešne odrazili. Boj si vyžiadal mnoho mŕtvych na oboch stranách a trójsku zem sfarbila aj krv Archelocha, ktorého počas boja zasiahol do krku oštep achájskeho hrdinu Aianta.  

## Referencie a bibliografia

Kategória:Postavy gréckej mytológie
Kategória:Trójska vojna
Second Toughest in the Infants

***Second Toughest in the Infants*** je štvrtý štúdiový album anglickej skupiny Underworld. Je tiež druhým albumom v spolupráci s Darrenom Emersonom. S týmto albumom sa skupina Underworld dostala do progresívnej tvorby, pričom začala vytvárať znamenitý zvuk s drsnými beatmi a hymnovými melódiami. Znovu vydaný album obsahoval aj najznámejší singel skupiny, „Born Slippy .NUXX“.

## Zoznam skladieb
Všetky skladby zložili Darren Emerson, Karl Hyde a Rick Smith ak nie je uvedené inak.

# „Juanita : Kiteless : To Dream of Love“ – 16:36
# „Banstyle / Sappy's Curry“ – 15:22
# „Confusion the Waitress“ – 6:47
# „Rowla“ – 6:31
# „Pearl's Girl“ – 9:36
# „Air Towel“ – 7:37
# „Blueski“ – 2:55
# „Stagger“ – 7:37

;Znovu vydané bonusové CD
# „Born Slippy .NUXX“ – 11:40
# „Rez“ – 9:55 (Hyde/Smith)
# „Cherry Pie“  – 8:25
# „Pearls Girl (Carp Dreams... Koi)“  – 10:06

## Pozície v rebríčkoch

## Referencie

## Zdroj

Kategória:Hudobné albumy z 1996
Kategória:Albumy skupiny Underworld
Majstrovstvá Európy v halovom pozemnom hokeji žien 1998

**Majstrovstvá Európy v halovom pozemnom hokeji žien 1998** boli v poradí 9. Majstrovstvá Európy v halovom pozemnom hokeji žien, ktoré organizuje Európska federácia pozemného hokeja (EHF). Konali sa od 23.25. januára 1998 v Ourense, v provincii Galícia, v Španielsku, za účasti 8 tímov. Víťazom sa ôsmykrát stali hokejistky . Bronzové Rakúsko získalo svoju prvú medailu na ME. 

## Kvalifikácia

## Výsledky
### Základné skupiny

;Skupina A

;Skupina B

### Play off
;Stretnutia o 5.8. miesto

;Stretnutie o 7. miesto

;Stretnutie o 5. miesto

;Semifinále

;Stretnutie o 3. miesto

;Finále

## Konečné poradie

## Pozri aj
* Majstrovstvá Európy II. divízie v halovom pozemnom hokeji žien 1998

## Zdroje
* ME 1998 na oficiálnej stránke EHF 
* ME 1998 na štatistickej stránke info-mo.de  

Kategória:Pozemný hokej v 1998
Ženy
Pozemný hokej
Kategória:1998 v Španielsku
Ludwigsburg (mesto)

**Ludwigsburg** je nemecké mesto asi 12 km severne od Stuttgartu v spolkovej krajine Bádensko-Württembersko. Leží na rieke Neckar. V roku 2012 malo 88 200 obyvateľov.

## Dejiny
Stredný tok rieky Neckar, na ktorom sa Ludwigsburg nachádza, bol osídlený už v dobe kamennej a bronzovej. V dobe železnej bolo územie osídlené Keltmi. V 1. storočí sa územie dostalo pod nadvládu Rimanov, ktorí ho kontrolovali až do roku 260, kedy boli vytlačení Alamanmi.

V rokoch 1718 - 1723 tu württemberský vojvoda Eberhard Ludwig dal postaviť najväčší barokový zámok v Nemecku - Ludwigsburg. Medzi rokmi 1730 a 1800 sa niekoľkokrát stal kráľovským sídlom, pretože panovníkom vyhovoval viac než blízky Stuttgart.

V meste za nachádza aj zámok Favorite.

## Časti mesta
thumb|Celkový pohľad na zámok Ludwigsburg so záhradami
* Eglosheim
* Grünbühl
* Hoheneck s terapeutickými a termálnymi kúpeľmi otvorenými roka 1907
* Neckarweihingen
* Oßweil
* Pflugfelden
* Poppenweiler
* Weststadt

## Osobnosti mesta
* Friedrich Schiller (* 1759 – † 1805), dramatik, spisovateľ, básnik, estetik a historik
* Eduard Mörike (* 1804 – † 1875), spisovateľ a básnik
* David Strauss (* 1808 – † 1874), teológ, filozof a spisovateľ
* Arnold Kurr Van Gennep (* 1873 – † 1957), francúzsky antropológ, etnológ a religionista
* Hartmut Michel (* 1948), chemik, nositeľ Nobelovej ceny

## Partnerské mestá
*  Caerphilly, Spojené kráľovstvo, 1960
*  Jevpatorija, Ukrajina, 1990
*  Montbéliard, Francúzsko, 1950
*  Nový Jičín, Česko, 2012
*  Saint Charles, Missouri, USA, 1995

## Referencie

## Iné projekty

## Externé odkazy
* Stadt Ludwigsburg Oficiálna stránka
* Barockerlebnis Paláce a múzeá v meste
* Ludwigsburg Virtuelle Informácie o meste

## Zdroj


Kategória:Mestá v Bádensku-Württembersku
Manželstvá a nevery

**Manželstvá a nevery** (*Marriages and Infidelities*) je zbierka poviedok J. C. Oatesovej. Vydaná bola už v roku 1972, no preložená do slovenčiny bola až v roku 1985. 

Zbierka obsahuje spolu 10 poviedok, ktorých názvy sú:
#Posvätné manželstvo 
#Záhada  
#Láska a smrť 
#Problémy adaptácie tých, čo prežili prírodné/neprírodné pohromy 
#Pri rieke 
#Zvlášť obľúbené sebaklamy 
#Šťastná cibuľa 
#Pohodené deti 
#Dáma so psíčkom 
#Už si sa pošmykol na čerstvej krvi?

V jednotlivých poviedkach sa autorka zaoberá najmä citovým svetom hrdiniek a hrdinov, mladých i starších Američanov, ktorých život sa nejakým spôsobom zauzlil či zauzľuje. Hľadajú zmysel života i samých seba, veľký, či aspoň skutočný cit. Zväčša ho však nenachádzajú, pretože sami nie sú schopní hlbších citov a porozumenia, alebo zastierajú pravdu sami pred sebou, prípadne sú bezohľadne oklamaní alebo beznádejne sebeckí. Iba tí silní z nich môžu nájsť po rozčarovaní a sklamaní svoje skutočné ja. Ostatní buď rezignujú, alebo hľadajú útechu v neverách či drogách.

Predmetom jej umeleckého záujmu sú duševné drámy ľudí, ktorí sa zmietajú v sociálnom a politickom virvare „krajiny zázrakov“. Jej poviedky sa odohrávajú najmä v mysli jednotlivca. Poviedky sú úprimnou výpoveďou citlivého umelca o tragických polohách ľudského života v odcudzenej spoločnosti. Vo svojej poviedkovej tvorbe citlivo zobrazuje narušené ľudské vzťahy. Pocity osamelosti a sklamania prenikajú predovšetkým do citovej sféry postáv, do rodinného i manželského života. 

Oatesová sa zameriava na pochmúrne stránky moderného amerického života – opakuje sa téma strachu, násilia, vraždy a smrti. Často využíva motív šialenosti, viaceré z jej postáv trpia duševnými chorobami. 

Silnou stránkou Oatesovej prózy je analýza ľudskej psychiky podvedených, ale aj analýza polovedomých pohnútok konania, pocitov a postojov, ktoré vždy vedú k logicky neodvratnému záveru. J.C. Oatesovej talent a zručnosť vychádza z hlbokého poznania súčasnej Ameriky, o nej podáva svojské umelecké svedectvo.

## Referencie

Kategória:Poviedky
Aquae et ignis interdictio

**Aquae et ignis interdictio** (doslovna odopretie vody a ohňa) bоl počas rímskej republiky trest za ťažšie zločiny. Bol to úradný zákaz poskytovať utečencovi prístrešie alebo jedlo. Obyčajne bol spojený so zhabaním majetku zločinca. Počas cisárstva ho nahradili deportácie za kriminálne zločiny a internovanie za politické trestné činy.

## Zdroj
* ''Ottův slovník naučný''. Druhý díl. Praha : J. Otto, 1889. s. 556–557

Kategória:Rímske právo
Edyta Herbuśová

**Edyta Herbuśová** (* 26. február 1981, Kielce, Poľsko) je poľská tanečnica, televízna a divadelná herečka. Tancu sa venuje od detstva. Od deviatich rokov navštevovala tanečnú školu „Step by Step“. Zúčastnila sa prestížnej medzinárodnej súťaže Eurovision Dance Contest 2008 a získala 1. miesto. V roku 2010 založila tanečnú školu v meste Otwock.

## Filmové role
* 2003 *Plebania*
* 2004/2007 *Kryminalni* (Ada Panas)
* 2006 *7 krasnoludków: Las to za mało - historia jeszcze prawdziwsza* (Sněhurka)
* 2006–2007 *Na Wspólnej* (Urszula)
* 2007–2008 *Tylko miłość* (Zuzanna)
* 2007 *Świat według Kiepskich* (reportérka)
* 2008 *Małgosia contra Małgosia* (Małgosia)
* 2009 *Zamiana* (novinárka Edyta)
* 2009 *Wolf Messing. Vidící skrz čas’’ ([[Rusko]])  // Вольф Мессинг: видевший сквозь время (Anna)
* [[2009]]–[[2010]] *Samo życie* (Aneta Walińska)
* [[2010]] * Nowa'' (Martyna Jewiasz)

## Referencie

## Iné projekty

## Externé odkazy
* 
* Fanklub 
* A comprehensive list of Edyta Herbus magazine cover appearances  

 
Kategória:Poľskí tanečníci
Kategória:Poľské filmové herečky
Kategória:Poľské televízne herečky
Feďkivka

**Feďkivka** () je sídlisko na Ukrajine v Tuľčynskom rajóne Vinnyckej oblasti. Žije tu 34 obyvateľov.

## Externé odkazy
* Najvyššia Rada Ukrajiny 

Kategória:Dediny v Tuľčynskom rajóne
The Goddess and Other Women

**The Goddess and Other Women** je zbierkou poviedok Joyce Oatesovej. Zbierku tvorí 32 poviedok. Ponúka bohatú mozaiku najrôznejších osudov žien a dievčat, do životov ktorých nahliadame v okamihu citového prezretia.

Oatesová sa zameriava na pochmúrne stránky moderného amerického života – opakuje sa téma strachu, násilia, vraždy a smrti. A práve preto sú jej postavy nezabudnuteľné, či už je to obyčajná prostitútka Cynthia, ktorá sa stane obsesiou pre solídneho zámožného muža, mladučká Maryliz ktorej umiera snúbenec, stratená Smithka, ktorá vtrhne do života usadenému mužovi, ako jeho nemanželská dcéra, alebo rozvedená Claire, ktorá sa vydá za mladučkého milenca. Napriek tomu, že muži v poviedkach zohrávajú druhú najdôležitejšiu úlohu, sú zobrazovaní trochu vágnym a nie moc sympatickým spôsobom. 

Oatesovej poviedky sú technicky lepšie zvládnuté než jej romány. Typickým kompozičným postupom je internalizácia deja vo vedení postáv. Myslela tým, že jej poviedky sa odohrávajú najmä v mysli jednotlivca. Poviedky sú úprimnou výpoveďou citlivého umelca o tragických polohách ľudského života v odcudzenej spoločnosti. Oatesová aj v poviedkovej tvorbe citlivo zobrazuje narušené ľudské vzťahy. Pocity osamelosti a sklamania prenikajú predovšetkým do citovej sféry postáv, do rodinného i manželského života. Autorské precítenie vniká do zákutí trýznenej ľudskej duše.

## Referencie


Kategória:Joyce Carol Oatesová
Kategória:Poviedky
E-mental

**E-mental** je elektronický časopis o mentálnom zdraví, ktorý vychádza dvakrát ročne od roku 2013. Od svojho vzniku až do roku 2018 vychádzal pod záštitou Slovenskej asociácie študentov a absolventov psychológie (SAŠAP), ktorá vznikla 11. marca 2009. V roku 2019 sa vtedajší predstavitelia SAŠAPu a šéfredaktor časopisu E-mental, PhDr. Peter Kusý, PhD. dohodli na oddelení elektronického časopisu od asociácie. Preto časopis E-mental od roku 2019 dodnes vychádza pod záštitou občianskeho združenia L. O. Ď.

## Rubriky
Pod záštitou SAŠAPu obsahoval každé číslo časopisu E-mental pravidelné rubriky zamerané na recenzované teoretické a výskumné príspevky z oblastí mentálneho zdravia, školskej psychológie, sociálnych a behaviorálnych vied. V časopise sa pravidelne objavovali tieto rubriky: 

* *Kazuistika* – príbehy z reálneho života a praxe pomáhajúcich pracovníkov
* *Osobnosti zo sveta psychológie* – rozhovory so zaujímavými osobnosťami z oblasti duševného zdravia
* *Kalendárium* – tréning pamäti, takisto obsahovalo všetky dôležité udalosti, ktoré sa v čase platnosti daného čísla konali
* *Na hrane* – hraničné problémy
* *Čo robiť keď* – rady, čo robiť nielen v teoretickej rovine danej témy, ale aj praktické aplikovateľné rady
* *Správy a reflexie* – informácie o aktuálnych podujatiach pre psychológov
* *Knižné recenzie* – zhodnotenie zaujímavých psychologických kníh
* *A čo ďalej* – možné pracovné odvetvia psychológov
* *Pohyb a zdravie* – možnosti prepojenia pohybu a mentálneho zdravia

Pod záštitou združenia L. O. Ď. sa v časopise začali publikovať články, ktoré boli schválené v recenznom konaní, do nasledujúcich rubrík:
* teoretické príspevky (recenzované)
* výskumné štúdie (prehľadové štúdie, metodické zdelenia) (recenzované)
* príspevky z jednotlivých oblastí praxe – kazuistiky (recenzované)
* správy a reflexie z absolvovaných podujatí
* recenzie odborných a vedeckých publikácií

Ďalej sa publiujú odborné texty, ktoré pripravujú členovia redakcie v rámci nasledujúcich rubrík:

* *Pohyb a zdravie* (recenzované)
* *Čo robiť keď?* (recenzované)
* *A čo ďalej?* (recenzované)
* editoriál a interview s osobnosťami zo sveta psychológie

## Externé odkazy
* Archív časopisu E-mental 

Kategória:Časopisy na Slovensku
Kopernik (kráter)

thumb|right|Krater Kopernik
**Kráter Koperník** je impaktný kráter nachádzajúci sa v oblasti *Mare Insularum* (More ostrovov) blízko centrálnej časti privrátenej pologule Mesiaca. Má priemer meraný od hrebeňov okrajových valov 93 kilometrov. Ploché dno krátera má priemer 55 km. Vznikol pred viac než 810 miliónmi rokov.
Od centra kráteru vychádzajú sekundárne impaktné krátery vzniknuté dopadom materiálu vyvrhnutého pri dopade hlavného telesa. Pomenovaný bol podľa poľského astronóma Mikuláša Kopernika.

## Vzhľad
Priemer krátera je 93 km, po obvode sa nachádzajú stupňovité valy široké približne 40 km a vystupujú do výšky 900 m nad okolitú krajinu. Vonkajšie steny valov stúpajú pozvoľna pod uhlom 3o, vnútorné sú strmšie a terasovité. Terasy vznikli zosuvmi pôdy. Z centrálnej časti krátera vystupujú vrcholky vysoké 1 200 m, ktoré sú tvorené horninami bohatými na olivín. Ploché dno krátera má priemer 55 km. 

Od krátera smerujú siete malých sekundárnych kráterov s priemerom až 1 km. Vzniknuté lúče, pozorovateľné dobre v dobe okolo splnu, sú tmavšie než lúče okolo mladšieho krátera Tycho. Dôvodom je dlhšie pôsobenie slnečného žiarenia a mikrometeoritov na vyvrhnuté horniny.

## Referencie

 
Kategória:Impaktné krátery na Mesiaci
Kategória:Privrátená strana Mesiaca
Kristína Kupkovičová

**Kristína Kupkovičová** (* 9. júl 1992, Trnava) je slovenská hádzanárka, ktorá žije v Cíferi. V súčasnosti je hráčkou klubu ŠKP Piccard Senec, kde hráva na poste ľavej spojky. V minulosti bola hráčkou klubu TJ Skloplast Trnava (reprezentantka Slovenska).

## Referencie

Kategória:Slovenskí hádzanári
Kategória:Osobnosti z Trnavy
Akamas (syn Anténora)

**Akamas** (*Akamas*, ) je v gréckej mytológii syn Anténora a jeho manželky Theano.

Akamas bol synom Anténora, radcu trójskeho kráľa Priama. Anténor sa tešil všeobecnej vážnosti pre svoju lásku k právu a múdrosť. Tak isto si Trójania ctili aj Akamanta a jeho bratov pre ich statočnosť v boji. 

Po únose Heleny trójskym princom Paridom, Trójania aj napriek početným vyslancom, ktorých jej manžel spartský kráľ Menelaos poslal za trójskym kráľom Priamom, odmietli vrátiť najkrajšiu z pomedzi žien. Preto museli byť kráľova česť i manželka vrátené pomocou ohňa a krvi. Na začiatku trójskej vojny sa vďaka Odyseovej odvahe ohromné achájske vojsko vylodilo a zaútočilo na trójske hradby. Útok však Trójania odrazili a Achájci boli nútení postaviť tábor a mesto obliehať. Vojsko Trójanov bolo spočiatku nepočetné, ale vďaka odvahe bojovníkov, ktorí neváhali položiť pri obrane mesta aj svoj život, mesto ubránili. Po spore medzi vrchným veliteľom achájskych vojsk Agamemnónon a hrdinom Achilleom sa v desiatom roku vojny podarilo Trójanom posilneným spojencami za pomoci bohov dobyť achájsku hradbu. Podľa Homérovej Iliady, Akamas prevzal velenie jednej z piatich „divízií“ trójskej armády, spolu so svojim bratom Archelochom a Aineiom.   

Achájci útok Trójanov odrazili, ale trójskemu princovi Hektorovi sa za božskej pomoci Dia opäť vrátila stratená sila, vrhol sa do víru bitky a dostal sa až k achájskym lodiam. V šestnástom speve Iliady sa však priebeh bitky znova obrátil v prospech Achájcov, keď sa do bitky zapojil Patroklos odetý v zbroji svojho priateľa Achillea.  Pri pohľade na neho sa Trójania zarazili a po chvíli sa pustili na bezhlavý útek a mnohí pri tom zahynuli. Medzi mŕtvymi telami ležal aj Akamas, ktorého pri naskakovaní na bojový voz dostihol Kréťan Mériones, bodol ho do pravého pleca a Akamas držiac opraty v rukách padol k zemi a oči mu zakryla čierna temnota. 
 
## Referencie a bibliografia

Kategória:Postavy gréckej mytológie
Kategória:Trójska vojna
Lacey Duvalle

**Lacey Duvalle** (* 5. apríl 1982, Washington D.C., USA) je americká pornoherečka. Kariéru pornoherečky začala v roku 2000.

## Iné projekty

## Externé odkazy
* 
*Lacey Duvalle na Internet Movie Database
*Lacey Duvalle na Internet Adult Film Database
*Lacey Duvalle na Adult Film Database

Kategória:Pornoherečky USA
Kategória:Pornoherečky afroamerického pôvodu
Kategória:Osobnosti z Washingtonu D.C.
Theano (manželka Anténora)

**Theano** alebo **Theanó** (*Theano/iný prepis: Theanó*, ) je v gréckej mytológii dcéra tráckeho kráľa Kissea a jeho manželky Télekleie. 
 
Theano, trójska kňažka bohyne Atény, bola manželkou Anténora, radcu trójskeho kráľa Priama. Manželom sa narodilo niekoľko synov a dcéra Krino. Po únose krásnej Heleny, Anténor a Theano presadzovali mier a Trójanom odporúčali, aby ju spartskému kráľovi Menelaovi vrátili. Napriek svojmu úsiliu však vojne nezabránili. Achájci ale pri dobývaní Tróje túto skutočnosť zobrali do úvahy, ich životy ušetrili a dovolili im odísť. 

Podľa rímskej tradície Anténor a Theano odišli potom do Itálie, kde založili mesto Patavium (dnešná Padova) 
 
## Referencie a bibliografia

Kategória:Postavy gréckej mytológie
Heliamphora sarracenioides

***Heliamphora sarracenioides*** je mäsožravá rastlina.

## Opis
Pasce, ktorými lapá svoju korisť tvoria listy zvinuté do lievika, zvyčajne v odtieňoch ružovej až bordovej farby. Jej potravou je lietajúci hmyz i mravce. Heliamphora láka svoju korisť sladkastou vôňou vychádzajúcou z vnútra rastliny. Prilákaný hmyz sa dostane dovnútra rastliny, kde sa vďaka vode utopí a po krátkom čase ho Heliamphora začne tráviť.

## Lokalita
Heliamphora sarracenioides sa vyskytuje v horách Venezuely, konkrétne na jedinom nehostinnom vrchole hory Ptari Tepui a prvá vedecká zmienka o nej pochádza z roku 2006.

## Starostlivosť
Heliamphora sarracenioides, keďže pochádza zo stolových hôr, najlepšie sa jej darí v klíme im podobnej: vo vlhkom, chladnom prostredí, nie však s teplotou pod 10 stupňov Celzia. Keďže Heliamphora sarracenioides je mäsožravá rastlina, môže sa kŕmiť hmyzom - to sa však neodporúča. Oveľa používanejším spôsobom je hnojenie pomocou hnojiva.

Kategória:Mäsožravé rastliny
Kategória:Saracéniovité
Télekleia

**Télekleia** (*Télekleia*) je v gréckej mytológii dcéra trójskeho kráľa Ila. 
 
Télekleia sa vydala za tráckeho kráľa Kissea a porodila mu dcéru Theano, ktorá sa stala manželkou Anténora, radcu trójskeho kráľa Priama a podľa tejto verzie bola Télekleia aj matka Hekaby, manželky Priama.   

## Referencie

Kategória:Postavy gréckej mytológie
GSG 9

**Grenzschutzgruppe 9 der Bundespolizei** (*Pohraničná skupina Federálnej polície*), často skracovaná na **GSG 9**, je nemecká policajná protiteroristická jednotka. Patrí do kompetencie ministerstva vnútra.

## Vznik jednotky
Jednotka vznikla po blamáži nemeckej polície na Olympijských hrách v Mníchove roku 1972. Neskôr však medzinárodné dohody nedovolili zásah policajnej jednotky mimo územia vlastného štátu a preto bola vytvorená KSK Bundeswehru. Táto jednotka vznikla podľa vzoru SAS, ktorá sa tiež z veľkej časti podieľala na výcviku.

## Zásahy
Najznámejšou akciou bola záchrana rukojemníkov z uneseného lietadla Boeing 737 spoločnosti Lufthansa v somálskom hlavnom meste Mogadišo. Pri tejto operácii bolo zaujímavé použitie zábleskových granátov, ktoré poskytla britská SAS. Tejto akcie sa priamo zúčastnila aj SAS, lebo GSG 9 nemala v tej dobe skúsenosti s prekonávaním pretlakových dverí a používaním týchto granátov.

Od roku 1972 až do roku 2009 vykonala táto jednotka viac ako 1 600 misií,.

## Výzbroj
* samopal MP5
* Glock 17
* Nože Glock
* útočná puška (Heckler & Koch G36 
* Heckler & Koch MP5 v rôznych verziách/konfiguráciách.
* Heckler & Koch MP7A1
* Heckler & Koch PSG1
* SIG Sauer SG 550 trieda útočných pušiek
* pištoľ Heckler & Koch USP 45 Tactical (nazývaná P12)

## Referencie

## Iné projekty

## Externé odkazy
* GSG 9 auf Bundespolizei.de
* GSG 9 Kameradschaft e.&nbsp;V.
* GSG 9 bei Sondereinheiten.de 

## Zdroj

Kategória:Špeciálne jednotky
Kategória:Polícia
Majstrovstvá Európy v halovom pozemnom hokeji žien 2000

**Majstrovstvá Európy v halovom pozemnom hokeji žien 2000** boli v poradí 10. Majstrovstvá Európy v halovom pozemnom hokeji žien, ktoré organizuje Európska federácia pozemného hokeja (EHF). Konali sa od 28.30. januára 2000 vo Viedni, v Rakúsku, za účasti 8 tímov. Víťazom sa deviatykrát stali hokejistky . Strieborné Rusko a rovnako aj bronzové Česko získali svoju prvú medailu na ME. 

## Kvalifikácia

## Výsledky
### Základné skupiny

;Skupina A

;Skupina B

### Play off
;Stretnutia o 5.8. miesto

;Stretnutie o 7. miesto

;Stretnutie o 5. miesto

;Semifinále

;Stretnutie o 3. miesto

;Finále

## Konečné poradie

## Pozri aj
* Majstrovstvá Európy II. divízie v halovom pozemnom hokeji žien 2000

## Zdroje
* ME 2000 na oficiálnej stránke EHF 
* ME 2000 na štatistickej stránke info-mo.de  

Kategória:Pozemný hokej v 2000
Ženy
Pozemný hokej
Chmeľnycke (Tuľčynský rajón)

**Chmeľnycke** () je sídlisko na Ukrajine v Tuľčynskom rajóne Vinnyckej oblasti.

## Externé odkazy
* Najvyššia Rada Ukrajiny 

Kategória:Dediny v Tuľčynskom rajóne
Dole (obvod)

**Dole** je obvod v departemente Jura a regióne Franche-Comté vo Francúzsku. Člení sa ďalej na 10 kantónov a 125 obcí.

## Kantóny
* Chaussin
* Chemin
* Dampierre
* Dole-Nord-Est
* Dole-Sud-Ouest
* Gendrey
* Montbarrey
* Montmirey-le-Château
* Rochefort-sur-Nenon
* Villers-Farlay

## Zdroj

Kategória:Obvody v regióne Burgundsko-Franche-Comté
Kategória:Jura (departement)
Lure (obvod)

**Lure** je obvod v departemente Haute-Saône a regióne Franche-Comté vo Francúzsku. Člení sa ďalej na 13 kantónov a 194 obcí.

## Kantóny
* Champagney
* Faucogney-et-la-Mer
* Héricourt-Est
* Héricourt-Ouest
* Lure-Nord
* Lure-Sud
* Luxeuil-les-Bains
* Melisey
* Saint-Loup-sur-Semouse
* Saint-Sauveur
* Saulx
* Vauvillers
* Villersexel

## Zdroj

Kategória:Obvody v regióne Burgundsko-Franche-Comté
Kategória:Haute-Saône
Vesoul (obvod)

**Vesoul** je obvod v departemente Haute-Saône a regióne Franche-Comté vo Francúzsku. Člení sa ďalej na 19 kantónov a 351 obcí. Je jedným z dvoch obvodov v departemente Haute-Saône, tým druhým je obvod Lure. Sídlom obvodu je mesto Vesoul.

## Kantóny
* Amance
* Autrey-lès-Gray
* Champlitte
* Combeaufontaine
* Dampierre-sur-Salon
* Fresne-Saint-Mamès
* Gray
* Gy
* Jussey
* Marnay
* Montbozon
* Noroy-le-Bourg
* Pesmes
* Port-sur-Saône
* Rioz
* Scey-sur-Saône-et-Saint-Albin
* Vesoul-Est
* Vesoul-Ouest
* Vitrey-sur-Mance

## Zdroj

Kategória:Obvody v regióne Burgundsko-Franche-Comté
Kategória:Haute-Saône
Slovník slovenských nárečí

**Slovník slovenských nárečí** (skr. SSN) je viaczväzkový slovník, ktorý sumarizuje apelatívnu slovnú zásobu slovenských nárečí. Vychádza od roku 1994 vo vydavateľstve Veda, zatiaľ (2014) vyšli 3 zväzky: v roku 1994 I. A - K, v roku 2006 II. L - P (povzchádzať) a v roku 2021 III. P - R.

## Vznik
V roku 1980 vyšiel krátky *Slovník slovenských nárečí: Ukážkový zväzok*, ktorý „predstavil teoreticko-metodologické východiská pripravovaného slovenského národného slovníka“ a opísal jeho pramennú základňu. Následne v rokoch 1981-1987 boli spracované heslá pre prvý zväzok. Ten bol pripravený do tlače už na konci osemdesiatych rokov, po roku 1990 ho však začali digitalizovať. Pri príprave druhého zväzku L - P (povzchádzať) sa obmenila časť autorského kolektívu. Tretí zväzok P - R pripravovali pod vedením vedúceho riešiteľa Miloslava Smatanu a vedeckej redaktorky Adriany Ferenčíkovej.

Recenzent o tomto diele napísal:… „úplné vydanie bude základným prameňom vedeckého opisu nespisovných útvarov nášho národného jazyka nielen v oblasti domácej slovakistiky, ale sa stane východiskom syntetického štúdia lexiky slovanských jazykov v najširších slavis­tických dimenziách“.

## Autorský kolektív
(v zátvorkách sú uvedené heslá, resp. rozsahy hesiel, ktoré napísali jednotliví autori)

### 1. zväzok
* Ferdinand Buffa (d, ď, dz, dž, krúpa - kundrovať)
* Adriana Ferenčíková (a, č, byť, hlava, kôl - krámy)
* Anton Habovštiak (ha - hračka; okrem hlava, kuť - kýže)
* Štefan Lipták (e, f, j, k - kiarovitý, kraniač - krumpľový)
* Oľga Malíková (c, i, hrad - hyžka, kibic - končucha, kunerol - kuštravý)
* Jozef Nižnanský (g, ch, kondál - košútka)
* Ivor Ripka (ba - betlemár)
* Jarmila Šikrová (betúnia - bzunieť; okrem byť, kot - kožúštek)

### 2. zväzok
* Katarína Balleková (ľa - liezť, luča - lyžovať sa)
* Ľubica Dvornická (n)
* Iveta Felixová (pac - pierkové, pľac - pata, ploch - poidúcky, poutínať - povchádzať)
* Adriana Ferenčíková (modla - mýtovník, o - obkružlie)
* Aneta Košková  (liferant - lúč)
* Gabriela Múcsková (piesčina - pižúkať, plátať - plodovať)
* Ivor Ripka (mabyť - modesný)
* Miloslav Smatana (obkukať - ôstina, poihrať sa - poutierať)

## Referencie

## Bibliografický záznam
* 
* 
* 

## Externé odkazy
* Slovník slovenských nárečí

Kategória:Slovníky
Kategória:Knihy z 1994
Kategória:Publikácie Slovenskej akadémie vied
Kategória:Nárečia slovenčiny
Kategória:Jazykovedný ústav Ľudovíta Štúra Slovenskej akadémie vied
Brusel (rozlišovacia stránka)

**Brusel** môže byť:
* obec v Belgicku, hlavné mesto Belgicka, pozri Brusel
* skrátene: administratívny región v Belgicku, pozri Región Brusel-hlavné mesto
* skrátene: administratívny obvod územne zhodný s administratívnym regiónom, pozri Brusel-hlavné mesto (obvod)
*prenesene: oficiálne inštitúcie Európskej únie
*historicky:
**Bruselská aglomerácia (administratívna jednotka v rokoch 1971 - 1989)
**Dištrikt Brusel
**Bruselské grófstvo
Región Brusel-hlavné mesto

thumb|Poloha regiónu v Belgicku

**Región Brusel-hlavné mesto** (fr. *Région de Bruxelles-Capitale*; hol. *Brussels Hoofdstedelijk Gewest*) alebo **Bruselský región** (fr. *Région bruxelloise*; hol. *Brussels Gewest*), skrátene **Brusel**, je jeden z troch regiónov, ktoré tvoria Belgické kráľovstvo. Jeho rozloha je  a počet obyvateľov sa pohybuje okolo 1 milióna.

Úradné jazyky sú francúzština a holandčina, obyvateľstvo je prevažne frankofónne (90%). Bruselský región spadá tak do francúzskeho, ako aj do flámskeho spoločenstva. Vzhľadom na prítomnosť početných medzinárodných inštitúcií žije v Bruselskom regióne mnoho cudzincov, hlavne z krajín EÚ. Mnoho obyvateľov pochádza z krajín, ktoré boli kedysi belgickými kolóniami, napr. Konžská demokratická republika, Rwanda a Burundi, ale aj z krajín Maghribu (hlavne z Maroka), z Turecka, z Ameriky a z Ázie (Irán, Pakistan).

## Referencie a poznámky

## Iné projekty

Kategória:Administratívne členenie Belgicka
Guccio Gucci

**Guccio Gucci** (* 26. marec 1881, Florencia, Taliansko – † 2. január 1953, Miláno, Taliansko) bol taliansky podnikateľ a módny návrhár, zakladateľ módnej značky *Gucci*.

## Skorý život
Guccio bol synom talianskeho výrobcu kožených výrobkov, ktorý pochádzal zo severu. Guccio nechcel ísť po stopách jeho otca, radšej cestoval na miesta ako Londýn a Paríž, kde pracoval ako čašník, umývač riadu a vrátnik. V Londýne pracoval v prestížnom hoteli Savoy ako obsluha výťahu a práve počas tohto obdobia odpozoroval štýl a eleganciu mnohých bohatých a slávnych ľudí. Obľúbil si najmä krásne štýly batožín, ktoré videl.

## Kariéra
Po návrate do Florencie, plný inšpirácií a zamilovaný do módy, začal vyrábať cestovné tašky a rôzne doplnky. V roku 1921 otvoril svoj prvý obchod s koženými výrobkami, *The Fashion House of Gucci*. Začínal s predávaním kožených tašiek pre jazdcov na koňoch. Jeho výrobky boli veľmi žiadané vďaka svojej vysokej kvalite, za ktorú vďačil aj svojim veľmi zručným zamestnancom, ktorí pracovali u neho v ateliéri.

V roku 1938 rozšíril svoju firmu do Ríma. Čoskoro sa jeho podnikanie premenilo na rodinný podnik, keď jeho synovia Aldo, Vasco, Ugo a Rodolfo vstúpili do firmy. V roku 1940 pre nedostatok surovín v dôsledku fašistickej diktatúry v Taliansku vyžadoval použitie nových surovín.

V roku 1967 Gucci predstavil kabelku s bambusovou rúčkou, ktorá je doteraz veľmi obľúbená. V roku 1951 otvoril obchod v Miláne a v roku 1953 na Manhattane v New Yorku.

## Referencie

## Externé odkazy
* Guccio Gucci
* Značka Gucci

## Zdroj

Kategória:Talianski módni návrhári
Kategória:Talianski podnikatelia
Kategória:Osobnosti z Florencie
Démoleón (syn Anténora)

**Démoleón** (*Démoleón*) je v gréckej mytológii syn Anténora a jeho manželky Theano. 

Démoleón bol synom Anténora, radcu trójskeho kráľa Priama. Anténor sa tešil všeobecnej vážnosti pre svoju lásku k právu a múdrosť. Tak isto si Trójania ctili aj Démoleóna a jeho bratov pre ich statočnosť v boji. 

Po únose Heleny trójskym princom Paridom, Trójania aj napriek početným vyslancom, ktorých jej manžel spartský kráľ Menelaos poslal za trójskym kráľom Priamom, odmietli vrátiť najkrajšiu z pomedzi žien. Preto museli byť kráľova česť i manželka vrátené pomocou ohňa a krvi. Na začiatku trójskej vojny sa vďaka Odyseovej odvahe ohromné achájske vojsko vylodilo a zaútočilo na trójske hradby. Útok však Trójania odrazili a Achájci boli nútení postaviť tábor a mesto obliehať. Vojsko Trójanov bolo spočiatku nepočetné, ale vďaka odvahe bojovníkov, ktorí neváhali položiť pri obrane mesta aj svoj život, mesto ubránili. Po spore medzi vrchným veliteľom achájskych vojsk Agamemnónon a hrdinom Achilleom sa v desiatom roku vojny podarilo Trójanom posilneným spojencami za pomoci bohov dobyť achájsku hradbu.   

Achájci útok Trójanov odrazili, ale trójskemu princovi Hektorovi sa za božskej pomoci Dia opäť vrátila stratená sila, vrhol sa do víru bitky a dostal sa až k achájskym lodiam.  Priebeh bitky sa potom znova obrátil v prospech Achájcov, keď sa do bitky zapojil Patroklos odetý v zbroji svojho priateľa Achillea. Trójania v domnienke, že majú proti sebe Achilea v zmätku ustúpili až k hradbám Tróje, kde však spoznali, že boli oklamaní a Hektor s pomocou boha Apolóna Patrokla usmrtil. V dvadsiatom speve Iliady sa Homér po prvýkrát zmieni aj o Anténorovom synovi Démoleónovi, ktorého zabíja Achilleus, zapájajúci sa do boja, aby pomstil smrť priateľa Patrokla.  
 
## Referencie a bibliografia

Kategória:Postavy gréckej mytológie
Kategória:Trójska vojna
Majstrovstvá Európy v halovom pozemnom hokeji žien 2004

**Majstrovstvá Európy v halovom pozemnom hokeji žien 2004** boli v poradí 12. Majstrovstvá Európy v halovom pozemnom hokeji žien, ktoré organizuje Európska federácia pozemného hokeja (EHF). Konali sa od 23.25. januára 2004 v Rotterdame, v Holandsku, za účasti 8 tímov. Víťazom sa 11. krát (štvrtýkrát v rade) stali hokejistky . Bronzové Bielorusko získalo svoju prvú medailu na ME. 

## Kvalifikácia

## Výsledky
### Základné skupiny

;Skupina A

;Skupina B

### Play off
;Stretnutia o 5.8. miesto

;Stretnutie o 7. miesto

;Stretnutie o 5. miesto

;Semifinále

;Stretnutie o 3. miesto

;Finále

## Konečné poradie

## Pozri aj
* Majstrovstvá Európy II. divízie v halovom pozemnom hokeji žien 2004

## Zdroje
* ME 2004 na oficiálnej stránke EHF 
* ME 2004 na štatistickej stránke info-mo.de  

Kategória:Pozemný hokej v 2004
Ženy
Pozemný hokej
Démoleón

**Démoleón** (*Démoleón*) môže byť v gréckej mytológii:
*syn Anténora z Tróje, pozri Démoleón (syn Anténora)
*Kentaur zabitý na svadbe Peirithoa, pozri Démoleón (Kentaur)
Hippodamas (syn Priama)

**Hippodamas** (*Hippodamas*) je v gréckej mytológii syn trójskeho kráľa Priama. 
 
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Hippodamas patril medzi ďalších jeho synov, ktorých mal s inými manželkami, alebo družkami. V antickom diele *Dictys Cretensis* (*Kréťan Diktis*), Hippodamas v trójskej vojne zomiera spolu so svojim bratom Hippothoom rukou achájskeho hrdinu Aianta.

## Referencie a bibliografia

Kategória:Postavy gréckej mytológie
Gymnázium (Bratislava, Mokrohájska 3)

**Gymnázium Mokrohájska 3** je gymnázium pri Spojenej škole na Mokrohájskej ulici v Bratislave.

## História
Gymnázium Mokrohájska 3 vzniklo 1. septembra 1970. Prví absolventi maturovali v roku 1974. Celkovo maturitné skúšky absolvovalo približne 600 študentov, z ktorých viac ako polovica má vysokoškolské vzdelanie. V posledných rokoch sú takmer všetci absolventi prijímaní na vysoké školy, najmä s humanitným zameraním.

## Súčasnosť
Do triedy gymnázia je možné prijať 12 žiakov – s telesným postihnutím, zdravotne oslabených a chorých, ale aj zdravých. Gymnázium je zamerané na komunikačné zručnosti (jazyky) a informatiku. Vyučovací proces prebieha podľa učebných osnov bežného gymnázia. 

## Pozri aj
* Spojená škola (Bratislava, Mokrohájska 3)

## Zdroj
* Stránka školy

Kategória:Gymnáziá v Bratislave
Elektrický rušeň 125.8

thumb|Elektrický rušeň 125.813/814 na skúšobnej jazde.
**Elektrický rušeň 125.8** (predtým **E 469.5**, továrenské označenie **Škoda 67E**) je dvojdielny rušeň pre jednosmernú napájaciu sústavu 3 kV určený pre ťažké nákladné vlaky na širokorozchodnej trati Užhorod - Haniska pri Košiciach. Vyrábala ho plzenská firma Škoda, vtedy nazývaná Závody V. I. Lenina, v roku 1975. Po vývojovej stránke sa rušne nachádzajú medzi rušňami Škoda tzv. I. a II. generácie.

## Vývoj
Rušne sú odvodené od starších strojov rady 123, boli ale dodané v dvojdielnom prevedení.

## Konštrukcia
Rušne majú jedno čelné stanovište rušňovodiča a spájajú sa vždy po dvojiciach zadnými časťami k sebe automatickými spriahadlami. Na predných čelách sú tiež automatické spriahadlá pre spájanie s vagónmi. Za stanovišťom rušňovodiča sa nachádza strojovňa s piatimi bočnými oknami na každej strane. Elektrinu rušne odoberajú pomocou dvoch pantografov na streche, medzi ktorými sa nachádzajú žalúzie chladenia odporovej regulácie výkonu. Dvojica rušňov má celkom štyri podvozky s ôsmimi poháňanými nápravami.

## Prevádzka
Rušne boli dodané do depa Haniska pri Košiciach v rámci elektrifikácie širokorozchodnej trate, ktorá slúži predovšetkým k doprave železnej rudy do bývalých východoslovenských železiarní (dnes U. S. Steel Košice).

## Iný projekt

## Zdroj

125.8
125.8
Tkanina

**Tkanina** môže byť:
*textilný výrobok, ktorý vznikol prepletením dvoch vzájomne kolmých sústav nití, pozri tkanina (textil)
*niečo upravené ako tkanivo či pletivo, napr.:
**kovová tkanina (=drôtená tkanina; výrobok vyrobený na krosnách pre drôt z dvoch vzájomne kolmých sústav drôtov, ktoré sa voľne alebo pevne preväzujú )
**obrazne:
***tkanina pavúka
***tkanina žiliek

## Referencie
All inclusive

**All inclusive** je termín, ktorý sa používa v turistickom ruchu na označenie hotelov či rezortov. V all inclusive hoteli je v cene ubytovanie, transport z letiska a na letisko, plná penzia (minimálne 3 jedlá denne), nealkoholické nápoje, alkoholické nápoje, prístup do baru a športové aktivity v areáli hotela. All inclusive ubytovacie zariadenia sa snažia osloviť ľudí, ktorí si chcú počas dovolenky maximálne oddýchnuť a nestresovať sa vyťahovaním peňaženky pri využívaní akejkoľvek služby. Výhodou all inclusive je aj to, že ľudia sa nemusia trápiť s prepitným pre obsluhu.

All inclusive však neznamená, že hostia majú v hoteli/rezorte všetky služby zdarma. All inclusive je spojené s podmienkami a mnohými obmedzeniami. Základné veci sú väčšinou zdarma. Pokiaľ si však chce hosť pri bare vypiť kvalitnejší alkohol, bude si musieť zaň zaplatiť. Nealkoholické nápoje sú takisto do určitej miery obmedzené. To isté platí aj pri využívaní športovísk v areáli hotela.

## Z histórie all inclusive rezortov
Za vynálezcu myšlienky all inclusive dovolenkových rezortov sa považuje francúzska spoločnosť Club Méditerranée, ktorá je v súčasnosti po svete známa ako Club Med.

Club Méditerranée vznikol na úplnom počiatku masovej turistiky. V roku 1950 ho založil Gérard Blitz – belgický hráč vodného póla. Prvý rezort Club Med bol veľmi jednoduchý. Firma ho otvorila na Malorke. Dovolenkári trávili čas v drevených chatkách (bez elektriny) na brehu mora. Prvá all inclusive dovolenková dedinka fungovala do veľkej miery ako komunita. Ľudia napríklad spoločne umývali riady.
Osud Club Méditerranée sa výrazne zmenil v roku 1961, kedy v jednom z ich rezortov dovolenkoval vtedy 35-ročný Edmond de Rothschild. Bohatému finančníkovi sa koncept all inclusive rezortov tak pozdával, že celú spoločnosť Club Méditerranée kúpil a následne do nej investoval nemalé peniaze.

Prvé all inclusive rezorty sa sústreďovali najmä na mladých slobodných ľudí, ktorí chceli zažiť niečo netradičné. Dnešné all inclusive dovolenkové rezorty sa sústreďujú predovšetkým na rodiny.

Kategória:Cestovanie
Kategória:Gastronómia
Telestes

**Telestes** alebo **Telestés** alebo **Telestas** (*Telestes*/iný prepis *Telestés*, *Τελέστας**Telestas*) môže byť: 
*v gréckej mytológii:
**syn trójskeho kráľa Priama, pozri Telestas (syn Priama)
**otec Ianthé, manželky Ifida, pozri Telestes (Kréta)
**korintský kráľ v 8. stor. pred Kr., pozri Telestes (syn Aristoméda)
*grécky sochár v 6. stor. pred Kr., pozri Telestas zo Sparty
*olympijský víťaz v boxe dorastencov v roku 340 pred Kr., pozri Telestas z Messénie
*grécky lyrický básnik zo 4. stor. pred Kr., pozri Telestes zo Selinuntu
*grécky dramatik z 3. stor. pred Kr., pozri Telestes z Atén
Záhrada (Slovenský spisovateľ)

**Záhrada** bola knižná edícia, ktorú vydávalo vydavateľstvo Slovenský spisovateľ. Prvý zväzok vyšiel v roku 1965. V tejto edícii vyšli, okrem iných, slovenské preklady autorov ako Truman Capote, Francis Scott Fitzgerald (*Veľký Gatsby*) či Marcel Proust. Edíciu Záhrada redigovali Ivan Králik a Ján Vilikovský.

## Referencie


Kategória:Slovenský spisovateľ
Kategória:Knižné edície
Vsetínské vrchy

**Vsetínské vrchy** alebo (po slovensky) **Vsetínske vrchy** je vysočina na východnej Morave a predstavuje geomorfologický podcelok Hostýnsko-vsetínskej hornatiny. 

Patrí do Vonkajších Západných Karpát, podcelku Západných Beskýd a od Hostýnskych vrchov a Javorníkov sú oddelené údolím Vsetínskej Bečvy.

## Významné vrcholy
* Vysoká ()
* Čarták ()
* Vsacký Cáb ()
* Soláň ()

## Iné projekty

## Zdroj
* 

Kategória:Pohoria v Česku
Agathón

**Agathón** (*Agathón*) môže byť:
* v gréckej mytológii syn trójskeho kráľa Priama, pozri Agathón (syn Priama)
* grécky tragický básnik v 5. stor. pred Kr., pozri Agathón (básnik)
* slávny aténsky hrnčiar v 5. stor. pred Kr., pozri Agathón (hrnčiar)
* grécky sochár z prelomu 5. a 4. stor. pred Kr., pozri Agathón (sochár)
* syn Tyrimma, jeden z veliteľov vojska Alexandra Veľkého, pozri Agathón (syn Tyrimma)
* slávny grécky architekt v 4. stor. pred Kr., pozri Agathón (architekt)
* grécky sochár v 3. stor. pred Kr., pozri Agathón (syn Agathokla)
* grécky sochár a bronziar v 3. stor. pred Kr., pozri Agathón z Efezu
* grécky sochár na prelome 1 stor. pred Kr. a 1. stor., pozri Agathón z Atén
Šumavská subprovincie

**Šumavská subprovincie** alebo (po slovensky) **Šumavská subprovincia** (staršie: **Šumavská soustava** resp. po slovensky **Šumavská sústava**) je geomorfologická sústava rozkladajúca sa v juhozápadných Čechách, severovýchodnom Bavorsku a v severnom Rakúsku. 

Okrem najvyšších partií Šumavy zahŕňa aj rozsiahle vrchoviny v podhorí. Najvyšším bodom je  vysoký Großer Arber *(Veľký javor)* v bavorskej časti Šumavy, v Česku je to Plechý s  

## Členenie
Šumavská subprovincie sa delí na 2 oblasti (staršie *podsústavy*) a 7 celkov:
* *[[Českoleská oblast]]*
** Český les
** Podčeskoleská pahorkatina
** Všerubská vrchovina
* *[[Šumavská hornatina]]*
** Šumava
** Šumavské podhůří
** Novohradské hory
** Novohradské podhůří

## Pozri aj
* Geomorfologické členenie Česka

## Referencie

## Zdroj
* 

Kategória:Geomorfologické subprovincie v Česku
Kategória:Česká vysočina
Česko-moravská subprovincie

**Česko-moravská subprovincie** alebo (po slovensky) **Českomoravská subprovincia** (staršie: **Česko-moravská soustava** alebo po slovensky **Českomoravská sústava** či **Česko-moravská sústava**) je geomorfologická sústava rozkladajúca sa v juhovýchodných Čechách, juhozápadnej Morave a malou časťou v severnom Rakúsku.

Zahŕňa geologicky veľmi staré vrchoviny a pahorkatiny, z ktorých najvýznamnejšia je Českomoravská vrchovina. Najvyšším bodom je Javořice () v Jihlavských vrchoch.

## Členenie
Česko-moravská subprovincie sa delí na 4 oblasti (staršie: *podsústavy*) a 16 celkov:
**[[Středočeská pahorkatina]]*
**Benešovská pahorkatina
**Vlašimská pahorkatina
**Táborská pahorkatina
**Blatenská pahorkatina
**[[Jihočeské pánve]]*
**Českobudějovická pánev
**Třeboňská pánev
**[[Českomoravská vrchovina]]*
**Křemešnická vrchovina
**Hornosázavská pahorkatina
**Železné hory
**Hornosvratecká vrchovina
**Křižanovská vrchovina
**Javořická vrchovina
**Jevišovická pahorkatina
**[[Brněnská vrchovina]]*
**Boskovická brázda
**Bobravská vrchovina
**Drahanská vrchovina

## Referencie

## Pozri aj
* Geomorfologické členenie Česka

## Zdroj
* 


Kategória:Pohoria v Česku
Kategória:Geomorfologické subprovincie v Česku
Kategória:Česká vysočina
Česká tabule

**Česká tabule** (staršie názvy: **Česká křídová tabule, Česká tabule křídová**; po slovensky **Česká tabuľa, Česká kriedová tabuľa**) je geomorfologická sústava rozkladajúca sa v stredných a severných Čechách. 

Na severe a na východe je ohraničená Krkonošsko-jesenickou sústavou, na juhu je obmedzená Českomoravskou sústavou a Poberounskou sústavou, na západe Krušnohorskou sústavou. Je z prevažnej väčšiny tvorená horninami kriedového útvaru. Miestami sa objavujú jednotlivé pozostatky vulkanickej činnosti a skalné mestá. Najvyšším bodom je Ralsko s výškou 

## Členenie
Subprovincia sa delí na 3 oblasti (staršie: *podsústavy*) a 8 celkov:
: **Oblasť**
:: Celok
* VIA **[[Severočeská tabule]]** 
** VIA-1 Ralská pahorkatina
** VIA-2 Jičínská pahorkatina
* VIB **[[Středočeská tabule]]**
** VIB-1 Dolnooharská tabule
** VIB-2 Jizerská tabule
** VIB-3 Středolabská tabule
* VIC **[[Východočeská tabule]]**
** VIC-1 Východolabská tabule
** VIC-2 Orlická tabule
** VIC-3 Svitavská pahorkatina

## Referencie

## Pozri aj
* Geomorfologické členenie Česka

## Zdroj
* 


Kategória:Geomorfologické subprovincie v Česku
Kategória:Tabule v Česku
Kategória:Česká vysočina
Huraľňa (Tuľčynský rajón)

**Huraľňa** () je sídlisko na Ukrajine v Tuľčynskom rajóne Vinnyckej oblasti. Žije tu 29 obyvateľov.

## Externé odkazy
* Najvyššia Rada Ukrajiny 

Kategória:Dediny v Tuľčynskom rajóne